*Projekts*

**LATVIJAS REPUBLIKAS MINISTRU KABINETS**

2017. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2016.gada 12.aprīļa**

**noteikumos Nr.211 “Būvkomersantu klasifikācijas noteikumi”**

Izdoti saskaņā ar

Būvniecības likuma

5.panta pirmās daļas 12. punktu

Izdarīt Ministru kabineta 2016.gada 12.aprīļa noteikumos Nr.211 “Būvkomersantu klasifikācijas noteikumi” (Latvijas Vēstnesis*,* 2016, 73., 246.nr.)šādus grozījumus:

1. izteikt 2.1. apakšpunktu šādā redakcijā:

“2.1. Latvijas Republikas Uzņēmumu reģistrā un Būvkomersantu reģistrā (turpmāk – reģistrs) reģistrētiem būvkomersantiem – būvdarbu veicējiem (turpmāk – būvuzņēmums);”

2. izteikt 3.6. apakšpunktu šādā redakcijā:

“3.6. kvalifikācijas nodošanu.”;

3. svītrot 5. punktā aiz vārdiem “ziņas par klasifikāciju ievieto” vārdu “Būvkomersantu” un vārdus iekavās “turpmāk – reģistrs”;

4. svītrot 6. punktā vārdus “7.3. un”;

5. svītrot 7.3. apakšpunktu;

6. papildināt otro nodaļu ar 8.1 punktu šādā redakcijā:

”8.1 Būvuzņēmumus, kuru reģistrācija reģistrā pēdējo četru gadu laikā viena kalendārā gada periodā bijusi apturēta vai būvuzņēmums bijis izslēgts no reģistra ilgāk par sešiem mēnešiem, neklasificē.”;

7. papildināt 9. punktu aiz vārdiem “1. pielikumam” ar vārdiem “un būvdarbu žurnālā fiksētajam darbu veidam.”;

8. svītrot 10. punktu;

9. aizstāt noteikumu tekstā vārdus “klasifikācijas klase” ar vārdiem “kvalifikācijas klase” (attiecīgā locījumā);

10. aizstāt noteikumu tekstā vārdus “lēmums par klasifikācijas pārtraukšanu” ar vārdiem “lēmums par kvalificēšanas pārtraukšanu” (attiecīgajā locījumā);

11. papildināt noteikumu otro nodaļu ar 15.1 punktu šādā redakcijā:

“15.1 Būvuzņēmumu, kas Latvijas Republikas Uzņēmumu reģistrā ierakstīts kā personālsabiedrība, klasifikācijas iestāde pēc savas iniciatīvas klasificē ne retāk kā vienu reizi gadā un to kvalifikācijas klasi aprēķina šo noteikumu 44.punktā noteiktajā kārtībā.”;

12. aizstāt 20. punktā pirmo vārdu “Klasifikāciju” ar vārdu “Kvalifikāciju”. Papildināt punktu šādā redakcijā:

“Turpmāk, kvalificējot būvuzņēmumu, kas saņēmis nodoto kvalifikāciju, klasifikācijas iestāde vērtē datus par reorganizētā uzņēmuma kompetencēm, resursiem un saistībām, ciktāl tie raksturo kvalifikāciju, kā nodalītajam (nošķeltajam) būvuzņēmumam piemītošu.”;

13. svītrot 31.1. apakšpunktu;

14. izteikt 32.1.apakšpunktu šādā redakcijā:

“32.1. 1. kritērijs – būvuzņēmumā nodarbinātajiem būvspeciālistiem piešķirto patstāvīgās prakses tiesību skaits trijos iepriekšējos gados:

32.1.1. ja būvuzņēmumā nodarbinātajiem būvspeciālistiem piešķirtas 15 vai vairāk patstāvīgās prakses tiesības katrā pārskata gadā, būvuzņēmums atbilst 1. klasei;

32.1.2. ja būvuzņēmumā nodarbinātajiem būvspeciālistiem piešķirtas no 10 līdz 14 patstāvīgās prakses tiesībām katrā pārskata gadā, būvuzņēmums atbilst 2. klasei;

32.1.3. ja būvuzņēmumā nodarbinātajiem būvspeciālistiem piešķirtas no piecām līdz deviņām patstāvīgās prakses tiesībām katrā pārskata gadā, būvuzņēmums atbilst 3. klasei;

32.1.4. ja būvuzņēmumā nodarbinātajiem būvspeciālistiem piešķirtas no divām līdz četrām patstāvīgās prakses tiesībām katrā pārskata gadā, būvuzņēmums atbilst 4. klasei;

32.1.5. ja būvuzņēmumā nodarbinātajiem būvspeciālistiem piešķirtas vienas patstāvīgās prakses tiesības katrā pārskata gadā, būvuzņēmums atbilst 5. klasei;”

15. svītrot 32.2. apakšpunktu;

16. aizstāt 32.4.1.5. apakšpunktā vārdus “no trim gadiem” ar vārdiem “no viena gada”;

17. papildināt noteikumu ceturto nodaļu ar 33.1 punktu šādā redakcijā:

“33.1 Ja, aprēķinot kvalifikācijas klasi visās kritēriju grupās atbilstoši šo noteikumu 15.punktā dotajai formulai, klasifikācijas iestāde konstatē, ka likviditātes vai finanšu līdzsvara rādītājs pēdējā pārskata gadā ir mazāks par šo noteikumu 34.1. un 34.2. apakšpunktā noteiktajām klases atbilstības prasībām, būvuzņēmuma kvalifikācijas klasi koriģē tā, lai tā atbilstu likviditātei un finanšu spējām noteiktajām prasībām. Gadījumā, ja pēdējā pārskata gadā likviditātes vai finanšu spēju rādītājs ir mazāks par 5.klasei noteikto vērtību, klasifikācijas iestāde pieņem lēmumu par kvalificēšanas pārtraukšanu vai klasifikācijas atcelšanu.”;

18. papildināt 34.4. apakšpunktu aiz vārdiem “150 *euro*” ar vārdiem “uz pēdējo aktualizācijas datumu” un aizstāt vārdus “vērtējamiem periodiem” ar vārdiem “vērtējamā perioda kalendārajiem mēnešiem”;

19. papildināt noteikumu ceturto nodaļu ar 36.11 apakšpunktu šādā redakcijā:

“36.11 Ja aprēķinot kvalifikācijas klasi atbilstoši šo noteikumu 15.punktā dotajai formulai klasifikācijas iestāde konstatē, ka iegūtā klase ir augstāka par šo noteikumu 36.1.1., 36.1.2. un 36.1.3. apakšpunktā noteiktajām klases atbilstības prasībām, kvalifikācijas klasi koriģē tā, lai tā atbilstu prasībām attiecībā uz būvuzņēmumā ieviestajām un sertificētajām pārvaldības sistēmām.”;

20. izteikt 36.2.7. apakšpunktu šādā redakcijā:

“36.2.7. piespiedu ietekmēšanas līdzekli, kas piemērots, pamatojoties uz vispārējās drošības un sabiedriskās kārtības pārkāpumiem vai uz jebkuru no šo noteikumu 3. pielikumā minēto normu pārkāpumiem par triju gadu periodu pirms lēmuma pieņemšanas par klasifikāciju. Par katru gadījumu, kad Sodu reģistra dati liecina par Krimināllikuma normu pārkāpumu, piemēro korekciju 0,5 punktu apmērā, bet par Latvijas Administratīvo pārkāpumu kodeksa normu pārkāpumu piemēro korekciju 0,25 punktu apmērā.”;

21. papildināt 36.3. apakšpunkta otro teikumu aiz vārda “Par” ar vārdiem “aktuālu un”;

22. papildināt 44.2.4. apakšpunktu aiz vārdiem “atbilstoši kvalifikācijai” ar skaitļiem “6.,7.”. Papildināt noteikumu sesto nodaļu ar 44.2.5. apakšpunktu šādā redakcijā:

“uz kvalificēšanas rezultātu attiecina šo noteikumu 33.1 punktā un 36.11 apakšpunktā noteikto kvalificēšanas principu.”;

23. svītrot 44.3. apakšpunktā vārdus “kompetencei 1.1. kritērijā un”;

24. papildināt noteikumu sesto nodaļu ar 44.3.1 apakšpunktu šādā redakcijā:

“44.3.1 Ja aprēķinot kvalifikācijas klasi visās kritēriju grupās atbilstoši šo noteikumu 15. punktā dotajai formulai klasifikācijas iestāde konstatē, ka vairāk nekā pusei apvienības dalībnieku likviditātes vai finanšu līdzsvara rādītājs pēdējā pārskata gadā ir mazāks par šo noteikumu 34.1. un 34.2. apakšpunktā noteiktajām klases atbilstības prasībām, apvienības kvalifikācijas klasi koriģē tā, lai tā atbilstu likviditātei un finanšu spējām noteiktajām atbilstības prasībām. Gadījumā, ja pēdējā pārskata gadā likviditātes vai finanšu spēju rādītājs vairāk nekā pusei apvienības dalībnieku ir mazāks par 5.klasei noteikto vērtību, klasifikācijas iestāde pieņem lēmumu par kvalificēšanas pārtraukšanu vai klasifikācijas atcelšanu.”;

25. izteikt 51. punktu šādā redakcijā:

“51. Klasifikācijas iestāde pēc būvuzņēmuma iesnieguma saņemšanas (8. pielikums) var lemt par atkārtotu būvuzņēmuma klasifikāciju, ja būvuzņēmumā vai tā darbības rādītājos ir notikušas izmaiņas, kas ietekmē šo noteikumu IV nodaļā minētos kvalifikācijas rādītājus, un ja attiecībā uz būvuzņēmumu ir spēkā 54.1., 54.3. vai 54.5. apakšpunktā minētais lēmums.”;

26. aizstāt 54.6. apakšpunktā vārdu “klasifikācijas” ar vārdu “kvalifikācijas”;

27. izteikt 55. punktu šādā redakcijā: “55. Lēmumā par būvuzņēmuma klasifikāciju papildus Administratīvā procesa likuma 67. panta otrajā daļā noteiktajam iekļauj:

55.1. būvkomersanta reģistrācijas numuru;

55.2. ziņas par piešķirto kvalifikāciju;

55.3. ziņas par pieredzi būvdarbu veikšanā atšķirīgos būvju veidos un grupās;

55.4. norādi, ka aktuālā informācija par būvuzņēmuma kvalificēšanu elektroniski pieejama reģistrā autorizējoties Būvniecības informācijas sistēmā.”;

28. izteikt 56. punktu šādā redakcijā:

“56. Ja kvalificēšanas brīdī klasifikācijas iestāde konstatē, ka būvuzņēmums, attiecībā uz kuru nav spēkā kāds no šo noteikumu 54.1., 54.2., vai 54.4. apakšpunktā minētajiem lēmumiem, neatbilst nevienai no kvalifikācijas klasēm, klasifikācijas iestāde pieņem lēmumu par kvalificēšanas pārtraukšanu. Būvuzņēmumu, kuram vispārējā kārtībā veiktais kvalificēšanas process pārtraukts, klasificē šo noteikumu 18.punktā noteiktajā kārtībā.”;

29. izteikt 57. punktu šādā redakcijā:

“57. Ja klasifikācijas iestāde izdara grozījumus klasifikācijā vai pieņem lēmumu par kvalificēšanas pārtraukšanu vai par klasifikācijas atcelšanu, lēmumā norāda grozījumu izdarīšanas, kvalificēšanas pārtraukšanas vai klasifikācijas atcelšanas pamatojumu.”;

30. svītrot 62. punktu;

31. svītrot 63.2. apakšpunktu un izteikt 63.3. apakšpunktu šādā redakcijā: “63.3. atzītā pieredze būvdarbu veikšanā būvju grupās un būvju veidos.”;

32. svītrot 68. punktā kārtas skaitli “10.” un papildināt punktu aiz vārdiem “ar šo noteikumu 9.” ar vārdiem “11. 25.7. un 55.3.”;

33. svītrot 2. pielikumu;

34. svītrot 4., 5., 6. un 8. pielikuma III sadaļas “Kvalifikācijas informācija”, 3. punktu “Vidējais būvniecībā nodarbināto skaits”.

35. papildināt 3.pielikuma tabulas otro daļu „II. Administratīvo pārkāpumu kodekss” ar 86. un 87.punktu šādā redakcijā:

|  |  |
| --- | --- |
| 86. | 179.pants. Ugunsdrošības prasību pārkāpšana |
| 87. | 179.3 pants. Valsts ugunsdzēsības un glābšanas dienesta amatpersonu likumīgo prasību nepildīšana |

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

13.04.2017 09:34

8198

Ķirule-Vīksne, 67013051

Brigita.Kirule-Viksne@em.gov.lv